Fejlec_uj_Habis_L

**Eger Megyei Jogú Város Önkormányzata Közgy**ű**lésének**

**rendelete**

**a helyi kitüntetések, díjak, elismer**ő **címek**

**alapításáról és adományozásáról szóló**

**38/2011. (X. 28) önkormányzati rendelet módosításáról**

**Tisztelt Közgyűlés!**

Az önkormányzat által alapított és odaítélt kitüntetések számos nagyszerű teljesítményt ismertek el az elmúlt évtizedek során.

A rendeletbe most két új elismerés beépítését javasolom.

Jól ismert a Hibay család immár több, mint egy évszázados jelenléte Egerben. Dr. Hibay Károly emléktábláját tavaly augusztus 20-án avattuk fel.

A tragikusan fiatalon, 34 évesen elhunyt *orvos* és a szegények orvosaként ismert fiatalember tevékenységét messzemenően támogató *gyógyszerész* édesapa, Hibay György méltán példa a mai orvosok és gyógyszerészek előtt. Kezdeményezem, hogy minden évben a Közgyűlés egy, a hivatását kiváló szakértelemmel és példás emberi hozzáállással végző, 40 évesnél fiatalabb orvos vagy gyógyszerész munkásságát Hibay Károly Emlékgyűrű adományázásával ismerje el.

A díjhoz a Hibay család felajánlotta, hogy a gyűrűt a világhírű szobrászművész és ékszertervező, Popovits Zoltán készíti el.

Az Eger Kiváló Orvosa kitüntetést a korábban adható 2 helyett egyre csökkenti a tervezet.

Ugyancsak javasolom az egri önkormányzati kitüntetések sorába a Dobó Kardja elismerést.

A díj civil ötlet alapján jött létre, önkormányzati képviselők, a kultúra területén dolgozók és egri művészek kezdeményezésére. A Kard melyre fel van vésve "A falak ereje nem a kőben van” felirat, az eredeti magyar vitézi szablya hiteles másolata*.* Az általuk tervezett Dobó Kardja Rend hivatalosan sohasem alakult meg, így a díj odaítélésnek nem születtek szabályai. Az elmúlt évek során a díjazottak személyének kiválasztásában a korabeli „tagoknak” már csak töredéke vett részt, a kardot általában egyik intézményünk csináltatta meg, az átadó ceremóniát pedig a Polgármesteri Hivatal szervezte. A Dobó Kardja azonban megőrizte tekintélyét, méltó arra, hogy az egyik jelentős önkormányzati elismeréssé váljon.

A kardot az elmúlt években váltakozva vagy a vár napjához kapcsolva októberben, vagy a magyar hősök emléknapjához kötődően decemberben adtuk át. Mostanra az önkormányzat legjelentősebb kitüntetés-átadó ünnepségévé államalapító Szent Istvánunk Napja vált, ezért javasolom, hogy a Dobó Kardját is minden év augusztus 20-án ezen a rendezvényen adományozzuk.

Javasolom, hogy a köz szolgáltában dolgozók számára adható Pro Agria Díjra jogosultak körét terjesszük ki a közszféra – más önkormányzati kitüntetéssel el nem ismert - önkormányzaton kívüli területeire is, valamint a közgyűlési rendhez, a döntéshozatal eljárásához igazítva hozzuk közelebb a kitüntetési javaslatok benyújtási határidejét a döntéshez.

Kérem a Tisztelt Közgyűléstől a rendelet-tervezet elfogadását.

Eger, 2016. április 11.

Habis László

**Eger Megyei Jogú Város Önkormányzata Közgy**ű**lésének**

**rendelete**

**a helyi kitüntetések, díjak, elismer**ő **címek**

**alapításáról és adományozásáról szóló**

**38/2011. (X. 28) önkormányzati rendelet módosításáról**

Eger Megyei Jogú Város Önkormányzat Közgyűlése Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. pontjában és Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján a következő rendeletet alkotja:

**Módosuló rendelkezések**

**1.§**

**A rendelet 1. §-a helyébe a következő rendelkezés lép:**

*1 . §*

*1.) Díszpolgári cím*

*2.) „PRO AGRIA“ életmű díj*

*3.) „Pro Agria“ szakmai díj*

*4.) „Gárdonyi Géza Díj”*

*5.) „Eger Kiváló Orvosa“ kitüntetés*

*6.) „Eger Kiváló Tűzoltója“ kitüntetés*

*7.) „Eger Kiváló Rendőre“ kitüntetés*

*8.) „Eger Kiváló Pedagógusa“ kitüntetés*

*9.) „Eger Kiváló Sportolója“ kitüntetés*

*10.) „Hibay Károly Emlékgyűrű”*

*11.) „Dobó Kardja”*

*12.) „Kiváló Munkáért“ kitüntetés*

*13.) „Kiváló Egri Diák” kitüntetés*

*14.) „Eger Város Jó Tanulója, Jó Sportolója“ elismerő cím*

*15.) Polgármesteri elismerés*

**2.§**

**A rendelet 4. § (9) bekezdése helyébe a következő rendelkezés lép:**

*4. § (9) „Pro Agria” szakmai díj adományozható a közszolgálat területén kiemelkedő vagy tartósan magas színvonalú tevékenységet végző, a Polgármesteri Hivatalnál, a Közgyűlés irányítása alá tartozó költségvetési szervnél, a Polgármesteri Hivatal gazdálkodási körébe tartozó társulásoknál és közigazgatási szerveknél munkaviszonyban, közszolgálati vagy közalkalmazotti jogviszonyban álló köztisztviselőnek, közalkalmazottnak, munkavállalónak. A díjból évente 1 adományozható.*

**4. §**

**A rendelet 5. § (1) bekezdése helyébe a következő rendelkezés lép:**

*5. § (1) „Eger Kiváló Orvosa“ kitüntetés adományozható annak az orvosnak, aki a pályán kimagasló eredményt ért el, kivívta a munkáltató, a munkatársak, a betegek megbecsülését, elismerését. A kitüntetésből évente 1 adományozható.*

**5. §**

**A rendelet a következő címmel és 9/A. §-sal egészül ki:**

*„Hibay Károly Emlékgyűrű”*

*9/A. § (1) Hibay Károly Emlékgyűrű adományozható a munkáját Eger városban sikeresen, magas színvonalon folytató 40 évesnél fiatalabb orvosnak, gyógyszerésznek. Az emlékgyűrűből évente 1 adományozható.*

**6. §**

**A rendelet a következő címmel és 9/B. §-sal egészül ki:**

*„Dobó Kardja”*

*9/B. § (1) Dobó Kardja kitüntetés adományozható a város életét jelentősen befolyásoló, kiemelkedő eredményt, sikert elérő, magas színvonalú tevékenységet folytató, elkötelezettségével és tetteivel Eger hírnevét öregbítő személynek.*

*A kardból évente 1 adományozható.*

**7. §**

**A rendelet 15. § (2) bekezdése helyébe a következő rendelkezés lép:**

*15. § (2) A 3-4. §-ban, az 5-9. §-ban és a 10-12. §-ban foglalt kitüntetésekhez díszoklevél és plakett**jár. A Gárdonyi Géza díjat, a Hibay Károly Emlékgyűrűt és a Dobó Kardját díszoklevéllel kell átadni.*

**8. §**

**A rendelet 16. § (1) bekezdése helyébe a következő rendelkezés lép:**

*16. § (1) A kitüntetésekhez járó pénzbeli jutalom a kitüntetések rangjához igazodva az önkormányzat költségvetési rendeletében jóváhagyott kitüntetési alapdíj:*

1. *a „Pro Agria” életmű díj esetén 250%-a,*
2. *a „Pro Agria” szakmai díj esetén 200%-a, a gazdasági díj kivételével,*
3. *„Eger Kiváló Pedagógusa”, „Eger Kiváló Orvosa“, „Eger Kiváló Sportolója”, „Eger Kiváló Tűzoltója”, „Eger Kiváló Rendőre”, „Kiváló Munkáért” kitüntetés esetén 175%-a”,*
4. *A Hibay Károly Emlékgyűrű, a Dobó Kardja, az* ***„****Eger Város Jó Tanulója, Jó Sportolója“ elismerő cím, „Kiváló Egri Diák” kitüntetés esetén 100%-a,*
5. *Polgármesteri elismerés esetén 125%-a.*

**9. §**

**A rendelet 17. § (1) bekezdés d) pontja helyébe a következő rendelkezés lép:**

*17. § (1) A kitüntetések átadására:*

*d) a Díszpolgári cím, „PRO AGRIA“ életmű díj, a „Pro Agria“ szakmai díjak közül az egészségügyi, a szociális és a gyermekjóléti és gyermekvédelmi, a turisztikai, a közszolgálati díjak, az „Eger Kiváló Orvosa“, az „Eger Kiváló Tűzoltója“, „Eger Kiváló Rendőre“ kitüntetések, a Hibay Károly Emlékgyűrű és a DobóKardja elismerések esetében augusztus 20-án,*

*kerül sor.*

**10. §**

**A rendelet 18. § (2) bekezdés a-c) pontjai helyébe a következő rendelkezések lépnek:**

18. § (2) *Az ajánlást Eger Megyei Jogú Város Jegyzőjéhez kell benyújtani:*

1. *a „Pro Agria“ szakmai díjak közül a nevelési, oktatási díjak és az „Eger Kiváló Pedagógusa“ kitüntetés esetén március 31-ig,*
2. *a Díszpolgári cím, a „Pro Agria“ életmű díj esetén, a „Pro Agria“ szakmai díjak közül az egészségügyi, a szociális és a gyermekjóléti és gyermekvédelmi, a turisztikai, a közszolgálati díjak, az „Eger Kiváló Orvosa, az „Eger Kiváló Tűzoltója“, az „Eger Kiváló Rendőre“ kitüntetés, a Hibay Károly Emlékgyűrű és a Dobó Kardja esetén május 31-ig,*
3. *a „Pro Agria“ szakmai díjak közül a testnevelési és sport díj, a civil szférában adható díj,**az „Eger Város Jó Tanulója, Jó Sportolója“ elismerő cím, az „Eger Kiváló Sportolója“ a „Kiváló Egri Diák“ esetén július 31-ig,*

**Záró rendelkezések**

**11.§**

(1) Jelen rendelet a kihirdetését követő napon hatályba és az azt követő napon hatályát veszti.

Habis László Dr. Kovács Luca

polgármester jegyző